ΓΡΑΠΤΗ ΕΡΩΤΗΣΗ E-2540/96 υποβολή: Amedeo Amadeo (NI) προς την Επιτροπή (8 Οκτωβρίου 1996)

Θέμα: Τέταρτο πρόγραμμα έρευνας και τεχνολογικής ανάπτυξης (ΕΤΑ)

Για τρεις τομείς που εκρίθησαν ως έχοντες προτεραιότητα και συγκεκριμένα: 1) τεχνολογίες της ζωής (εμβόλια και μεταδοτικές ασθένειες) 7 2) τραίνα και σιδηροδρομικά συστήματα του μέλλοντος 7 3) θαλάσσια συστήματα, η Επιτροπή προτείνει μια προσαρμογή του επιστημονικού και τεχνικού περιεχομένου των ειδικών προγραμμάτων προκειμένου να επικεντρωθούν καλύτερα οι ενέργειες έρευνας και να διασφαλιστεί ένας ορθός συντονισμός μεταξύ των προγραμμάτων.

Η Επιτροπή ωστόσο, δεν προβλέπει σήμερα την απόδοση στους εν λόγω τομείς προσθέτων πιστώσεων λαμβάνοντας υπόψη τα επιλεγμένα κριτήρια και τους περαιτέρω διαθεσίμους πόρους του προϋπολογισμού.

Εκφράζοντας λύπη για το γεγονός ότι η Επιτροπή δεν χρησιμοποίησε το συμπληρωματικό περιθώριο χρηματοδότησης που προσφέρει η πρώτη προσαρμογή του τετάρτου προγράμματος πλαίσιο, ζητείται από την ίδια την Επιτροπή και τις αρμόδιες επί του προϋπολογισμού αρχές να μεταφράσουν σε πράξη τη διακηρυγμένη βούληση της ΕΕ να ευνοήσει τις πολιτικές που μπορούν να έχουν μεσοπρόθεσμα και μακροπρόθεσμα θετικές συνέπειες στην απασχόληση 7 ζητείται επίσης να εξετάσει η Ευρωπαϊκή Επιτροπή τη δυνατότητα να αποτελέσουν ορισμένες δραστηριότητες έρευνας, επιλεγμένες ως έχουσες προτεραιότητα, αντικείμενο συμπληρωματικών προγραμμάτων συγχρηματοδοτουμένων από τα πλέον ενδιαφερόμενα κράτη μέλη.

Απάντηση της κας Cresson εξ ονόματος της Επιτροπής (19 Νοεμβρίου 1996)

Στην πρόταση της Επιτροπής για δημοσιονομικό συμπλήρωμα στο τέταρτο πρόγραμμα πλαίσιο για την έρευνα και την τεχνολογική ανάπτυξη ((COM(96) 12. )), αναφέρεται ότι θα ήταν δικαιολογημένη η χορήγηση αναλόγου συμπληρώματος ύψους 745 εκατομμυρίων ECU λαμβάνοντας υπόψη τις αποφάσης περί διεύρυνσης και με γνώμονα τις ερευνητικές ανάγκες. Ωστόσο, για το προτεινόμενο συμπλήρωμα των 700 εκατομμυρίων ECU ελήφθησαν υπόψη οι επείγουσες ανάγκες άλλων πολιτικών στα πλαίσια των περιορισμένων δυνατοτήτων του κοινοτικού προϋπολογισμού και των αρχών της ορθής δημοσιονομικής διαχείρισης.

Πρακτικά, ο παρών περιορισμός σχετικά με τις δυνατότητες παροχής συγκεκριμένου μεγέθους δημοσιονομικού συμπληρώματος για τα προγράμματα πλαίσιο παραμένει η κύρια δημοσιονομική προοπτική της Κοινότητας και ειδικά τα ανώτατα όρια δαπανών για το 1997 και 1998 της κατηγορίας 3 (εσωτερικές πολιτικές). Το Συμβούλιο έχει πλέον καταστήσει σαφές ότι δεν θα συμφωνούσε με οποιαδήποτε αναθεώρηση των δημοσιονομικών προοπτικών και η Επιτροπή, αφού εξέτασε την κατάσταση του προϋπολογισμού κατέληξε στο συμπέρασμα ότι, υπό την επιφύλαξη της κατάληξης της διαδικασίας για τον προϋπολογισμό του 1997, ποσό τουλάχιστον 100 εκατομμυρίων ECU θα διατεθεί έως το τέλος του 1998. Το Αξιότιμο Μέλος του Κοινβουλίου αναμφίβολα γνωρίζει ότι η Επιτροπή, σε ό,τι την αφορά, τόσο τις προτάσεις της σχετικά με τις τροποποιήσεις των δημοσιονομικών προοπτικών όσο και στην πρότασή της για το δημοσιονομικό συμπλήρωμα προς το τέταρτο πρόγραμμα-πλαίσιο, αποδίδει ιδιαίτερα μεγάλη σημασία στην ανάγκη να στηριχθούν οι πολιτικές οι οποίες θα συμβάλουν, μεσο - ή μακροπρόθεσμα, στη δημιουργία απασχόλησης.

Η σκοπιμότητα εκτέλεσης συμπληρωματικών προγραμμάτων θα εξετασθεί στο πέμπτο πρόγραμμα-πλαίσιο.